НАРОДНО ЧИТАЛИЩЕ ВИЧО ИВАНОВ – 1929 С. ПЕТРОВ ДОЛ

ОБЩИНА ПРОВАДИЯ, ОБЛАСТ ВАРНА

Изх. № /

ДО

КМЕТА НА

Община Провадия

гр. Провадия

**Относно**: Представяне на Насоки за развитие на дейностите при НЧ“Вичо Иванов – 1929” през 2024 година, План за културно-просветна дейност през 2024г. и План-сметка за средствата, необходими за осъществяване на дейности

УВАЖАЕМИ ГОСПОДИН КМЕТ,

Приложено, изпращаме Ви Насоки за развитие на дейностите при НЧ”Вичо Иванов 1929” през 2024 година и план за културно-просветна дейност през 2024 г., приети на редовно заседание на Читалищното настоятелство на 02.11.2023 г.

Приложения:

1. Протокол от заседание на ЧН при НЧ”В.Иванов-1929” – копие.
2. Насоки за развитие на дейностите при НЧ”В.Иванов-1929” през 2024 година.
3. План сметка и оферта за средствата необходими за поддръжка на базата.

Председател на НЧ :

/Младен Тодоров/

**НЧ “Вичо Иванов – 1929” с. Петров дол**

**п.к. 9225, с. Петров дол, общ. Провадия, обл. Варна**

**email:** [**ch\_vicho\_ivanov@abv.bg**](mailto:ch_vicho_ivanov@abv.bg)

ДО КМЕТА

НА ОБЩИНА ПРОВАДИЯ

УВАЖАЕМИ ГОСПОДИН КМЕТ,

На основание на чл. 26а, ал.1 от Закона на народните читалища, приложено Ви изпращаме Предложенията на културният календар за дейността на Народно читалище “Вичо Иванов – 1929” за 2024г.

През 2024г. Читалището се нуждае от допълнителни ремонтни дейности, за което очакваме финансова подкрепа чрез общинска допълваща субсидия.

**С уважение:**

**Младен Тодоров**

**Председател на Читалищното настоятелство**

**НАСОКИ ЗА ДЕЙНОСТТА**

на

НЧ “Вичо Иванов-1929” с. Петров дол

* + **Мисията** на НЧ “Вичо Иванов-1929” с. Петров дол е активно да работи за създаване и разпространяване на духовни ценности чрез развиване на творческите способности и задоволяване на културните, образователните, информационните, социалните и др. потребности и интереси на общността.
  + **Целите** на читалището са свързани с:

-привличане на нови целеви групи и публики

-предлагане на качествени културно-образователни и информационни услуги, в зависимост от потребностите на местните общности

-разширяване и задълбочаване на партньорствата – на регионално, национално и международно ниво

-организиране и провеждане на емблематични събития, оформящи образа на село Петров дол и културната карта на България.

1. **ОСНОВНИ ДЕЙНОСТИ И НАПРАВЛЕНИЯ**
2. **Библиотечна и информационна дейност**

* Библиотечният фонд съдържа 5942 бр. библиотечни единици.
* Техническо оборудване – 3 стационарни работни станции /една свързана към интернет/, 1 мобилна работна станция, принтер, копир, скенер, ламинатор.
* Услуги – електронна заявка за книги и периодични издания, устни справки, принтиране, копиране, сканиране, ламиниране, текстонабор и текстообработка, изготвяне на рекламни материали.

**Водещи задачи**

* Участие в проекти на Министерството на културата
* Попълване на книжния фонд
* Обработка и подреждане във фонд на ново закупените библиотечни документи
* Подреждане на книгохранилището с много екземплярни и по-ценни издания за тяхното по-добро опазване
* Привличане на нови читатели от различни възрастови групи, бързо, качествено и любезно обслужване
* Организиране на културно-масови мероприятия свързани с дейността на библиотеката, като литературни четения по различни поводи, рецитали, изложби и др.
* Повишаване и обогатяване на възможностите за предоставяне на електронни обществено-информационни услуги на жителите на селото, като предоставя възможност за свободно ползване на Интернет

**2.Културно-масова дейност**

Екипът на читалището продължава да спазва добрата си практика и да организира различни инициативи и мероприятия свързани с

* обредния календар на българина/Бабин ден, Трифон Зарезан, Великден, Гергьовден, Еньовден и др./
* национални празници /Ден на освобождението на България, Ден на труда, Ден на българската просвета и култура и др./
* чествания на бележити дати и събития
* фестивал на любителското творчество в областта на автентичния фолклор и традиции “На орището” стартирал на 28.05.2022 г.

**Водещи задачи**

* участие в проекти на Министерството на културата
* отбелязване на всички национални и местни празници
* организиране на концертни програми и изяви свързани с годишни и традиционни празници
* организиране на юбилейни чествания, празници, пресъздаване на обичаи и други инициативи
* участие в мероприятия организирани от Община Провадия и други организации и институции /регионални, национални, международни/
* организиране и популяризиране на фестивала “На орището”
* активизиране и подобряване съвместната дейност с ПК “Златна есен”
* изграждане на партньорства с други читалища и организации
* организиране на мероприятия с младежите, учениците и децата от община Провадия – конкурси, състезания, викторини и др. посветени на различни актуални теми и годишнини.

**3. Художествена самодейност**

* Женска певческа група за автентичен фолклор
* Коледарска група

Чрез самодейни групи през годините читалището се е утвърдило като активен участник в

* съхранението и популяризирането на българското нематериално културно наследство;
* процеса на издирването на характерните за населението място обичаи, песни, танци, занаяти;
* насърчава практикуването и предаването им към следващите поколения;

**Водещи задачи**

* възстановяване на Лазарска група;
* възстановяване на танцовия състав за автентичен фолклор;
* включване на нови членове в женската певческа група;

**4.Краезнание**

**Водещи задачи**

* организиране на екскурзии из страната и чужбина /места с историческо и географско значение/
* организиране на излети, беседи, дискусии, презентации, спортни мероприятия и др.
* издирване на материали свързани с миналото / снимки, писменни източници и др./

**5.Клубни дейности**

* Тенис клуб
* Компютърен клуб “Интернет за всички”
* Клуб “Градинарство и цветарство”
* Клуб “Готварство”
* Кръжок Сръчни ръце

**Водещи задачи**

* Създаване на клуб Традиции и обреди – възстановяване и предаване

**6.** **Музейни експозиции**

* Етнографска сбирка с над 30 носии / единият експонат датира от преди 150 години/, предмети от бита, снимки и др.
* Радио и телевизионна сбирка
* Кът на Бойната слава

**Водещи задачи**

* Допълване на съществуващите колекции и формиране на нови такива.

1. **Материална база**

Монолитна триетажна сграда с 10 помещения с разгъната площ 900 кв.м. /библиотека, две стаи с етнографски сбирки, фоайе, киносалон, апаратна зала с радио и телевизионна експозиция, две гримьорни, банкетна зала с кухня, две санитарни помещения, две складови помещения/

**Водещи задачи**

* Реновиране на фасадата
* Изграждане на метална конструкция за рекламни пана с обща площ 25 кв.м.

**Насоките са приети на заседание на настоятелството с решение № от 02.11.2023 г.**

**ПЛАН – СМЕТКА**

за средства, необходими за осъществяване на дейността на НЧ “Вичо Иванов – 1929” с. Петров дол, община Провадия през 2024г.

|  |  |  |
| --- | --- | --- |
| 1. **Ремонтни дейности** | | |
| *Пореден №* | *Наименование* | *Стойност* |
| **1.** | **Ремонт на библиотеката /отстраняване на стара дървена облицовка, шпакловка на стени и таван /.** | **2 800 лв.** |
| **2.** | **Циклене на паркет в библиотеката .** | **600 лв.** |
| **3.** | **Закупуване на библиотечни мебели** | **12 000 лв.** |
|  |  |  |
|  |  |  |
| ***Общо:*** | | ***15 400 лв.*** |

|  |  |  |
| --- | --- | --- |
| 1. **Културно-масови дейности** | | |
| *Пореден №* | *Наименование* | *Стойност* |
| **1.** | **Носии – закупуване на плат и изработка - 10бр.** | **2 500 лв.** |
| **2.** | **Наем на покрита сцена с размери 8.0×10.0м за целите на фестивала “На орището’” – 2 дни** | **5 000 лв.** |
| **3.** | **Оборудване на детски кът** | **2 500лв.** |
| **Общо:** | | **10 000 лв.** |

**ОБЩА СУМА: 25 400 лв.**

Благодарим Ви за подкрепата, която ни оказвате!

Председател на НЧ

/Младен Тодоров/

**Протокол №6**

Днес 02.11.2023г. ЧН при НЧ “Вичо Иванов – 1929" с. Петров дол се събра и проведе заседание, което протече при следния ред:

Дневен ред:

1. Насоки за 2024г. на читалището.
2. Определяне заплащането на музиканта.
3. Поставяне и монтаж на климатика.
4. Поставяне на билборд.
5. Провеждане ден на хляба.
6. Закупуване на столове за банкетната зала.

Присъстваха 4 члена от ЧН, отсъства 1 по уважителни причини.

Председателят Младен Желязков откри заседанието, като подложи на обсъждане точките от дневния ред.

По 1т.

Тъй като през 2024г. предстои да се чества 95 години от създаването на читалището, председателят предложи честването и фолклорния фестивал да се проведат заедно между 20-30 май 2024г. Фестивалът ще се проведе два дни. Това е една от насоките.

* Да се направи ремонт на библиотеката
* Да се закупи подвижна сцена с общински средства добавени собствени

По 2т.

Заплащане на музиканта

Младен – за да запазим музиканта е необходимо да сключим с него договор. Заплащаните ще бъде 300лв. месечно, а когато няма посещаемост 150лв.

По 3т. Извършено е поставянето и монтажа на климатика.

По 4т. Билбордът ще се постави, когато има възможност.

По 5т. Денят на хляба ще се проведе на 25.11.2023г. /събота/

По 6т. Закупуване на столове за банкетната зала.

След изчерпване на дневния ред, заседанието се закри.

Протоколчик: Гинка Тодорова

Председател: Младен Тодоров

Членове: Аврам Аврамов

Неда Колева

Димитрина Савчева

Гинка Тодорова